Diari Oficial de la Generalitat Valenciana


Sumari del DOGV 7225, del 03-03-2014 (2014/1693)

Notificació de la sentència dictada en el procediment de divorci contenciós número 176/2013.
--------------------------------------------------------------------------------------------

### Dades del document

Número de DOGV
:   7225

Data del DOGV
:   03-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1693


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 176/2013. [2014/1693]  
«Divorci contenciós 1583/2011  
Castelló de la Plana, 8 de març de 2013  
José Luis Conde-Pumpido García, magistrat jutge de Primera Instància número 7 de Castelló de la Plana, ha vist estes actuacions de juí de divorci número 1583/2011, promoguts a instància de Mª Rosa Sánchez Tamborero, representada pel procurador Vicente Ninot i defesa pel lletrat senyor Hernández Pérez, contra Federico Lara Fernández, en rebel·lia.  
Antecedents de fet  
Primer. El procurador senyor Ninot Domingo, en la representació acreditada per Mª Rosa Sánchez Tamborero, va promoure demanda de divorci contra Federico Lara Fernández, en la qual, després de l'al·legació dels fets i fonaments de dret que va estimar aplicables va concloure amb la súplica que es dictara sentència i declarara que hi havia lloc al divorci dels litigants.  
Segon. Admesa a tràmit la demanda, es va emplaçar de forma legal el demandat, qui no va comparéixer en temps i forma, per la qual cosa va ser declarat en rebel·lia.  
Tercer. Convocades les parts a la vista, esta va tindre lloc el 7 de març de 2013, amb la sola assistència de la part actora, que es va ratificar en la seua demanda. Rebut el pleit a prova, es van practicar les admeses i declarades pertinents, que van consistir en documental (per reproduïda en la demanda). Practicada tota la prova en l'acte, i després d'evacuar el tràmit de conclusions finals, va quedar el pleit vist per a sentència sense més tràmits.  
Quart. En este procediment s'han de declarar com fets provats els que es relaten a continuació.  
1. Federico Lara Fernández i Mª Rosa Sánchez Tamborero van contraure matrimoni a Castelló de la Plana l'11 de març de 1979. (Fet acreditat per mitjà de la certificació de matrimoni que acompanya la demanda.)  
2. De l'esmentat matrimoni van nàixer dos filles: Vanessa (21.09.1979) i Jessica (19.12.1981) Lara Sánchez.  
3. Davant del Jutjat de Primera Instància número 5 de Castelló de la Plana es van seguir les interlocutòries de separació número 363/1997, en què es va dictar sentència ferma, de data 28 de juny de 2000, que acordava la separació conjugal.  
Fonaments de dret  
Primer. Havent transcorregut tres mesos des de la celebració del matrimoni, concorren els requisits que, d'acord amb els articles 81.1 i 86 del Codi Civil, en la redacció donada per la Llei 15/2005, de 8 de juliol, permeten decretar el divorci dels cònjuges litigants.  
Segon. Quant a les mesures que, conforme a l'article 91 del Codi Civil, hagen de regir després del divorci, al no haver-se'n sol·licitat l'adopció de cap ni concórrer circumstàncies que obliguen a adoptar-les d'ofici, no procedix acordar-hi res.  
Tercer. L'especial naturalesa de les pretensions deduïdes en este pleit fa que no s'estime procedent condemnar cap dels litigants al pagament de les costes.  
Vistos els preceptes legals citats, i la resta de de general i pertinent aplicació,  
Dispositiva  
Que, estimant la demanda formulada pel procurador senyor Ninot Domingo, en nom i representació de Mª Rosa Sánchez Tamborero, contra Federico Lara Fernández, he de declarar i declare dissolt el matrimoni pels expressats litigants, amb tots els efectes legals. Tot això sense fer un pronunciament exprés de condemna en costes.  
Notifiqueu la present resolució a les parts i feu-los saber que s'hi pot interposar recurs d'apel·lació en contra en el termini de 20 dies. Per a la notificació al demandat rebel, en parador desconegut, publiqueu edictes en el tauler d'anuncis d'este Jutjat i en el Diari Oficial de la Comunitat Valenciana.  
De conformitat amb la disposició addicional 15a de la Llei Orgànica del Poder Judicial, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit. També haurà d'abonar-se la taxa que preveuen els articles 5.1.f i 7 de la Llei 10/2012, llevat que el recurrent tinga reconegut el dret a l'assistència jurídica gratuïta.  
  
Una vegada que siga ferma, inscriviu-la al marge de la inscripció del matrimoni en el Registre Civil de Castelló de la Plana.  
Així, per esta la meua sentència, la pronuncie, mane i firme. Ho acorda i firma el jutge. En done fe.»